ร้าน  After You สาขาสยามสแควร์วัน คนจะเยอะไปไหนเนี่ย รอคิวกันถึง 20-30 คิว ขนาดร้านก็ไม่ได้เล็กเลยนะจ๊ะ ขายดิบขายดีจริงๆ สำหรับสาขานี้ แต่ทุกคนอยากกินก็ต้องรอค่ะ นานแค่ไหนก็จะรอ????????

ตอนแรกตั้งใจจะสั่งทั้งโทรสและน้ำแข็งใส แต่เพราะตกลงกันไม่ได้เรื่องรสชาติเลยต้องสั่งน้ำแข็งใสทั้ง 2 ถ้วย เลย โทรสเลยต้องอดไปตามระเบียบ เพราะน้ำแข็งใสของที่นี่ถ้วยใหญ่มาก ไม่สามารถทานได้หลายๆ อย่างในคราวเดียวกัน เมนูที่สั่งเป็นเมนูใหม่ล่าสุด

- Hojicha Kakigori ถ้วยละ 265 บาท เป็นน้ำแข็งใสสีเขียวเทาเทา เพราะเป็นชาเขียวที่นำไปคั่วจนหอมแอบมีกลิ่นใหม้เล็กน้อยนำมาทำเป็นน้ำแข็งใสชานมโฮจิชาราดด้วยครีมสดนุ่มละมุ่นท๊อปด้วยผงคินาโกะ สอดใส้ด้วยเยลลี่และไข่มุกชา เสิร์ฟพร้อมไซรัปน้ำตาลดำ เพิ่มความหวานให้หอมอร่อยยิ่งขึ้น ถ้วยนี้ฟินมาก ลงตัวไปเสียทุกอย่าง อร่อยอย่างแรงส์ ชอบมากคร้าสำหรับ Hojicha kakigori ถ้วยนี้

- Mango sticky rice kakigori ถ้วยละ 265 บาท เป็นน้ำแข็งใสรสข้าวเหนียวมะม่วง เนื้อน้ำแข็งใสนุ่มละมุนรสมะม่วงน้ำดอกไม้รสเปรี้ยวอมหวานราดด้วยครีมกระทิสดเค็มๆ มัน ด้านในสอดใส้ด้วยข้าวเหนียวและเนื้อมะม่วง เสิร์ฟพร้อมซอสมะม่วง อร่อยเปรี้ยวอมหวานชื่นใจ อร่อยไม่แพ้ Hojicha เลยคร้า 